ארגון צל"ש

ארגון צל"ש (צבא לשם שמיים) הוא עמותה ישראלית שמלווה חיילים דתיים בצה"ל, ודואגת להם למעטפת על מנת שיוכלו לשמור על אורח חיים דתי תוך כדי הגברת המוטיבציה לשירות צבאי משמעותי.

ארגון צל"ש שואף להעניק לחיילי צה"ל את התמיכה הרוחנית והרגשית לה הם זקוקים.

== הקמת הארגון ==
הארגון הוקם בשנת 2012 על ידי הרב פרץ איינהורן, מתוך אמונה כי הגנה על העם היהודי ועל ארץ ישראל היא זכות ומצווה – עם זאת, השירות הצבאי טומן בחובו אתגרים דתיים ורגשיים. ארגון צל"ש מציע מגוון רחב של תוכניות, במטרה לסייע לחיילים בשמירה על אורח חייהם הדתי וחוסנם הרגשי במהלך השירות הצבאי.

בשנת 2016 החל הארגון בפרויקט של כתיבת והפצת ספרי לימוד עבור החיילים בשטח.

בשנת 2020 הוקמה בארגון תוכנית ליווי לנשות החיילים בשם "אשת חיל".

בשנת 2022 קיבל הרב איינהורן פרס "גיבורי כוח" לאנשי מופת בתורה של ארגון רבני הארץ הטובה על פעילותו בעמותה.<ref></ref>

== פעילות הארגון בצבא ==
=== ביקורי חיילים בבסיסים ובשטח ===
הפעילות מנוהלת על ידי רכזי שטח אזוריים שמגיעים לביקרים בבסיסים באופן יומיומי. בביקורי השטח הרכזים והרב פרץ מחזקים את החיילים מבחינה רוחנית ונפשית, עונים על שאלות מהשטח ומפנקים את החיילים בשתייה וחטיפים.

=== הוצאת ספרים וחומרי לימוד ===
הארגון מוציא לאור ספרי כיס, ובניהם גמרות וספרי הלכה, מוסר ומחשבה. אותם הוא מחלק ומוכר לחיילים.

=== סיומי מסכתות ===
הארגון מעודד חיילים דתיים ללמוד תורה ולסיים מסכתות במהלך השירות הצבאי, מממן ומארגן סעודות מצווה לחיילים שסיימו מסכת.<ref></ref><ref></ref>

=== שיעורי תורה ===
==== נוהל שבת ====
בכל מוצאי שבת מתקיימים שיעורי תורה בזום לחיילים, בשיתוך פעולה עם ארגון "ואמונתך", בין הרבנים שהעבירו שיעורים במסגרת המיזם נמנים הרב אורי שרקי,<ref></ref> הרב שמואל אליהו,<ref></ref> הרב יוסף צבי רימון<ref></ref> ועוד.

==== שמחה יום א' ====
בכל יום ראשון מתקיימים שיעורי תורה בחניוני איסוף ברחבי הארץ בהם מתכנסים החיילי לפני העלייה לאוטובוסים שמסיעים אותם לבסיסים.<ref></ref><ref></ref>

=== קידושא ראבק ===
על מנת לעודד דיבוק חברים ואווירת שבת מיוחדת בקרב כל החיילים, צל"ש מממנים קידוש בשבת בבוקר, עונג שבת או "טיש" בכל בסיס שבו חיילים מתאספים כחבורה ללימוד תורה וזמן התעלות רוחנית. הפרויקט הזה הופך את השבת שהחיילים סוגרים בבסיס או במוצב מ- "יום מנוחה" רגיל ל- "יום צמיחה רוחנית". בנוסף, צל"ש מממנים מפגשים סביב לימוד תורה בראשי חודשים, מועדי קודש וימים טובים סביב מעגל השנה.

=== תמיכה בחיילים בודדים ===
ארגון צל"ש פועל לתמוך בחיילים הבודדים, לבקר אותם באופן קבוע ולחבר אותם למשפחות בארץ.

== פעילות הארגון - טרום צבא ==
צל"ש מקיימת פעילות קהילתית לבני נוער, כהכנה לגיוס ולשירות משמעותי בצה"ל. במסגרת הפעילות מתקיימים מפגשים שבועיים סביב לימוד תורה, התוועדויות, מסיבות ראש חודש, שבתות משותפות וכנסים מיוחדים הממוקדים לחיזוק בעבודת ה' כהכנה משמעותית לאתגר השירות הצבאי סביב כל מועדי השנה.<ref></ref>

== אשת חיל - ליווי זוגות ==
הארגון מארגן כנסים, מפגשים, שיעורי תורה וקורסים מקצועיים ותורניים לנשים של חיילים, מתוך מטרה לתת מעטפת תומכת לנשים של חיילים שמתמודדות עם קשיים בעקבות הריחוק של הבעל.<ref></ref><ref></ref><ref></ref>

== מקורות כספיים ==
הארגון נסמך על מוסדות לאומיים, תורמים פרטיים וקרנות עד שנת 2023.

בשנת 2018 הארגון קיים קמפיין מימון המונים כדי לממן את פעילותו, וגייס 1.5 מיליון ש"ח.<ref></ref>

בשנת 2020 הארגון קיים קמפיין נוסף, וגייס חצי מיליון ש"ח.

בשנת 2021 גייסו עוד כמיליון ש"ח מ-2,060 תורמים.

בשנת 2023 הארגון קיים קמפיין וגייס 1,100,000 ש"ח מ-2,809 תורמים.<ref name=":0"></ref>

== ראו גם ==
* עמותת נצח יהודה
* ארגון תורת לחימה
* יחד - העמותה לחייל הבודד

== קישורים חיצוניים ==
* 
* 
* [https://www.tiktok.com/@tzalash_haravperetz?is_from_webapp=1&sender_device=pc צל"ש בטיקטוק]
* [https://www.instagram.com/tzalash_/ צל"ש באינסטגרם]
* 
* 
* 
* [https://www.hakolhayehudi.co.il/item/Jewish_identity/_רק_5__מהדתיים_ששירתו_3_שנים_חוזרים_לישיבה_ "רק 5% מהדתיים ששירתו 3 שנים חוזרים לישיבה"], באתר הקול היהודי, י"א אלול תשע"ח, 22 באוגוסט 2018

== הערות שוליים ==

קטגוריה:ישראל: ארגונים העוסקים בצה"ל
קטגוריה:רווחת חיילי צה"ל
קטגוריה:ישראל: עמותות